b'\n_START_ARTICLE_\nNadderudrevyen\n_START_PARAGRAPH_\nNadderudrevyen arrangeres hvert \xc3\xa5r av elever ved Nadderud videreg\xc3\xa5ende skole. Hele revyen er i regi av elevene, som stiller som snekkere, smink\xc3\xb8rer, promot\xc3\xb8rer, skuespillere, sangere og andre. Hvert \xc3\xa5r er det et nytt tema som humoriseres og spilles i kantinen p\xc3\xa5 skolen._NEWLINE_I 2017 ble forestillingen \xc2\xabDen fjerde veggen\xc2\xbb k\xc3\xa5ret til \xc3\xa5rets beste skolerevy under Revykavalkaden. Dette var f\xc3\xb8rste gang Nadderudrevyen vant denne prisen.\n_START_SECTION_\n2007 - \xc2\xabLike a virgin - n\xc3\xa5 sprekker vi hinna\xc2\xbb\n_START_PARAGRAPH_\nNadderudrevyen 2007 fikk 500 kr i premie for beste nynorsk innslag blant skolerevyene i B\xc3\xa6rum.\n_START_SECTION_\n2008 - \xc2\xabDiscovery\xc2\xbb\n_START_PARAGRAPH_\nNadderudrevyen 2008 \xc2\xabDiscovery\xc2\xbb hadde hovedfokus p\xc3\xa5 reising, men inkluderte et par \xc2\xabrunning jokes\xc2\xbb for \xc3\xa5 binde forestillingen sammen. Denne revyen ble godt tatt i mot og h\xc3\xb8stet karakteren 5 hos Aftenposten.\n_START_SECTION_\n2009 - Fra sandslott til jellyshot\n_START_PARAGRAPH_\nNadderudrevyen 2009 tok den med p\xc3\xa5 en reise gjennom 13 \xc3\xa5rs skolegang. Revyen fikk ros for gode ideer og sammenheng gjennom forestillingen. Revyen endte opp med karakteren 4 fra Aftenposten og karakteren 5 fra Budstikka.\n_START_SECTION_\n2010 - \xc2\xabHva hvis...\xc2\xbb\n_START_PARAGRAPH_\nNadderudrevyen 2010 ble kalt \xc2\xabHva hvis...\xc2\xbb og hadde \xc3\xa5penbart et undrende tema. Revyen var ikke blant de beste og fikk karakteren 3 av b\xc3\xa5de Budstikka og Aftenposten.\n_START_SECTION_\n2011 - \xc2\xab2 x 45 pluss tillegg\xc2\xbb\n_START_PARAGRAPH_\nNadderudrevyen 2011 la grunnlaget sitt ved \xc3\xa5 ha to konkurrerende lag, som tilslutt publikum skulle f\xc3\xa5 v\xc3\xa6re med \xc3\xa5 velge en vinner blant. De fikk skryt for \xc3\xa5 ha velskrevne tekster om dagsaktuelle samfunnstemaer fra ende til annen. Revyen h\xc3\xb8stet flotte kritikker med terningkast 6 fra Budstikka, men en litt mer beskjeden 4 fra Aftenposten.\n_START_SECTION_\n2012 - \xc2\xabSkadefryd er ingen dyd\xc2\xbb\n_START_PARAGRAPH_\nNadderudrevyen 2012 var en h\xc3\xb8ygare og fikk gode tilbakemeldinger fra publikum, og ikke minst gode kritikker fra avisene. B\xc3\xa5de Budstikka og Aftenposten ga revyen en sterk 5.\n_START_SECTION_\n2013 - \xc2\xabSe p\xc3\xa5 meg\xc2\xbb\n_START_PARAGRAPH_\nNadderudrevyen 2013 handlet om et fremtidig samfunn der alle higer etter oppmerksomhet, og alle vil v\xc3\xa6re i rampelyset. Fra Budstikka fikk denne revyen terningkast 5, mens den fra Aftenposten h\xc3\xb8stet terningkast 4.\n_START_SECTION_\n2014 - \xc2\xabTr\xc3\xa5dl\xc3\xb8s\xc2\xbb\n_START_PARAGRAPH_\nEtter at Nadderudrevyen i mange \xc3\xa5r fikk h\xc3\xb8re av kritikerne at de manglet en r\xc3\xb8d tr\xc3\xa5d, valgt de i 2014 \xc3\xa5 ha jakten p\xc3\xa5 den r\xc3\xb8de tr\xc3\xa5den som tema for revyen. Denne revyen fikk karakteren 4 av b\xc3\xa5de Aftenposten og Budstikka.\n_START_SECTION_\n2015 - \xc2\xabEr det innafor?\xc2\xbb\n_START_PARAGRAPH_\nNadderudrevyen 2015 skulle flytte grensene og tr\xc3\xa5kke litt utenfor den kjente og kj\xc3\xa6re komfortsonen. Revyen var veldig bra, og fikk god respons, men siden temaet nettopp var \xc3\xa5 krysse grensene, synes anmelderne at sketsjene burde v\xc3\xa6rt enda dr\xc3\xb8yere. Ellers fikk revyen topp tilbakemeldinger. Danserne ble trukket fram, og brillierte virkelig i denne revyen, som resulterte i 5 fra Budstikka og 4 fra Aftenposten.\n_START_SECTION_\n2016 - \xc2\xabPingvinenes marsj\xc2\xbb\n_START_PARAGRAPH_\nTemaet i Nadderudrevyen 2016 var flokkmentalitet, vennskap og tilh\xc3\xb8righet. Revyen hadde en tydelig r\xc3\xb8d tr\xc3\xa5d, med blant annet en gjennomg\xc3\xa5ende sketsj med en flokk pingviner. Nadderudrevyen 2016 fikk 6 av Budstikka og 5 av Aftenposten.\n_START_SECTION_\n2017 - \xc2\xabDen fjerde veggen\xc2\xbb\n_START_PARAGRAPH_\n\xc2\xabDen fjerde veggen\xc2\xbb er et teaterbegrep fra blant annet Ibsens teater som omtaler det abstrakte skillet mellom scene og publikum. Revyen pr\xc3\xb8ver \xc3\xa5 bryte ned denne veggen, noe de lykkes med. Revyen fikk for f\xc3\xb8rste gang terningkast 6 av Aftenposten og 5 av Budstikka. Den ble ogs\xc3\xa5 k\xc3\xa5ret til \xc2\xab\xc3\x85rets skolerev\xc2\xbb under Revykavalkaden, og vant Budstikkas revypris.'